**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL PRITARIMO ROKIŠKIO RAJONO SAVIVALDYBĖS TARYBOS ŠEIMOS TARYBOS 2019 METŲ VEIKLOS ATASKAITAI**

2020 m. kovo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalimi ir Šeimos tarybos nuostatų, patvirtintų Rokiškio rajono savivaldybės tarybos 2018 m. kovo 5 d. sprendimu Nr. 42 ,,Dėl Rokiškio rajono savivaldybės tarybos Šeimos tarybos sudėties ir nuostatų patvirtinimo“ 6.4 punktu, Rokiškio rajono savivaldybės taryba n u s p r e n d ž i a:

Pritarti Rokiškio rajono savivaldybės tarybos Šeimos tarybos 2019 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Stasys Meliūnas

PRITARTA

Rokiškio rajono savivaldybės tarybos

2020 m. kovo 27 d. sprendimu Nr. TS-

**ROKIŠKIO RAJONO SAVIVALDYBĖS TARYBOS**

**ŠEIMOS TARYBOS 2019 METŲ VEIKLOS ATASKAITA**

|  |
| --- |
| **Šeimos tarybos tikslas** |
| Padėti įgyvendinti savivaldybės funkcijas kuriant šeimai palankią aplinką savivaldybėje ir stiprinti bendradarbiavimą tarp savivaldybės institucijų ar įstaigų ir nevyriausybinių organizacijų, dirbančių su šeimomis ar joms atstovaujančių. |
| **Trumpas Šeimos tarybos aprašymas, sudėtis** |
| Rokiškio rajono savivaldybės tarybos Šeimos taryba (toliau − Šeimos taryba) − tai visuomeniniais pagrindais veikiantis patariamasis kolegialus organas prie Rokiškio rajono savivaldybės tarybos. Šeimos taryba įkurta 2017 m. kovo 31 d. Rokiškio rajono savivaldybės tarybos sprendimu [Nr. TS-](http://www.alytus.lt:8080/va/Default.aspx?Id=3&DocId=40124)79, sudaryta iš 12 narių, atstovaujančių įvairias organizacijas: 6 atstovės iš Rokiškio rajono savivaldybės ir jos įstaigų ir 6 atstovės iš nevyriausybinių organizacijų. Nuo 2017-11-10 šeimos tarybos pirmininkė - Jolita Kalačiovienė, pavaduota - Danguolė Kondratenkienė.  2019 m. spalio 27 d. Rokiškio rajono savivaldybės tarybos sprendimu [Nr. TS-](http://www.alytus.lt:8080/va/Default.aspx?Id=3&DocId=40124)214 savivaldybės tarybos kadencijos laikotarpiui patvirtinta naujos sudėties Šeimos taryba.  Šeimos taryba sudaryta iš 10 narių, atstovaujančių įvairias organizacijas: 5 atstovai iš Rokiškio rajono savivaldybės ir jos įstaigų ir 5 atstovės iš nevyriausybinių organizacijų.  2019 m. spalio 30 d. Šeimos tarybos pirmininku išrinktas Stasys Meliūnas, Rokiškio rajono savivaldybės tarybos narys, pavaduotoja - Jolita Kalačiovienė, Rokiškio mamų klubo narė. |
| **Pagrindinės šeimos tarybos funkcijos** |
| 6.1. analizuoja, stebi ir vertina savivaldybės teisės aktų, įtakojančių šeimų padėtį savivaldybėje, rengimą ir įgyvendinimą;  6.2. teikia savivaldybės tarybai siūlymus dėl savivaldybės prioritetų, susijusių su šeimai palankios aplinkos savivaldybėje kūrimu, nustatymo ir šeimoms aktualių klausimų sprendimo, taip pat ir dėl paslaugų ir infrastruktūros šeimai, nėščiosioms, vaikams (įskaitant viešąjį transportą, žaidimų aikšteles kiemuose, vaikų priežiūros kambarius darbovietėse ir pan.) savivaldybėje plėtros; teigiamo visuomenės požiūrio į šeimą stiprinimo; šeimos gerovės ir materialaus saugumo užtikrinimo; neįgalių šeimos narių globos ir darbo derinimo; kitų šeimoms aktualių klausimų. |
| Šeimos tarybos 2019 metų veiklos statistiniai duomenys pateikiami paveiksle: |

|  |
| --- |
| **Šeimos tarybos veikla, parengti kreipimaisi / pasiūlymai:** |
| **Kreipimasis dėl Rokiškio rajono savivaldybės šeimos stiprinimo programos.** Buvo pasiūlyta parengti Rokiškio rajono savivaldybės šeimos stiprinimo programą, nustatant paramos šeimai, šeimos stiprinimo prioritetus, siekiant rajone išlaikyti šeimas, turinčias vaikų.  **Pasiūlymas dėl papildomos vienkartinės išmokos arba naujagimio kraitelio gimus kūdikiui skyrimo,** kuriame kreipėmės su prašymu rasti galimybę skirti papildomą vienkartinę išmoką gimus kūdikiui arba naujagimio kraitelį. Nemažai šalies savivaldybių (Birštono, Alytaus, Utenos, Panevėžio, Šiaulių, Kauno, Skuodo, Klaipėdos, Kretingos) jau keletą metų naujagimių šeimoms skiria vienokias ar kitokias išmokas, dovanas.  **Kreipimasis dėl eismo saugumo prie ugdymo įstaigų**, kuriuo prašėme prie miesto mokyklų ir darželių įrengti ant važiuojamosios dalies įspėjamuosius ženklus „Apsaugok mane“; Taikos g. atnaujinti pėsčiųjų perėjų ženklinimą, Taikos g., prie Topo centro esančioje perėjoje įrengti kryptinį pėsčiųjų perėjos apšvietimą, Taikos –Jaunystės g. pravažiavime, gyvenamojoje zona, pastatyti informacinius stendus, atkreipiančius vairuotojų dėmesį.  2019 m. balandžio mėnesį tarp Taikos ir Jaunystės gatvių esančioje gyvenamojoje zonoje pastatyti nauji informaciniai ženklai.  **2019 m. rugsėjo 15 d.** projekto „**Sveika mama** - **laiminga šeima**" partneriai - kartu su Rokiškio mamų klubu organizuotas bėgimas prieš krūties vėžį, gydytojos Daivos Kanopienės paskaita.  **2019 m. lapkričio 20 d**. susitikimas su Utenos rajono savivaldybės Šeimos komisija – pasidalinimas patirtimi. |

.

Rokiškio rajono savivaldybės tarybai

**PRIE ROKIŠKIO RAJONO SAVIVALDYBĖS TARYBOS SPRENDIMO PROJEKTO „DĖL PRITARIMO ROKIŠKIO RAJONO SAVIVALDYBĖS TARYBOS**

**ŠEIMOS TARYBOS 2019 METŲ VEIKLOS ATASKAITAI“**

**AIŠKINAMASIS RAŠTAS**

2020-03-27

Rokiškis

**Parengto sprendimo projekto tikslai ir uždaviniai.**

Teikiamo sprendimo projekto tikslas yra pateikti Rokiškio rajono savivaldybės tarybos Šeimos tarybos 2019 metų veiklos ataskaitą.

Teikiamo sprendimo projekto uždavinys yra gauti savivaldybės tarybos pritarimą teikiamai Šeimos tarybos 2019metų veiklos ataskaitai.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalis;

Rokiškio rajono savivaldybės tarybos 2018 m. kovo 5 d. sprendimu Nr. 42 ,,Dėl Rokiškio rajono savivaldybės tarybos Šeimos tarybos sudėties ir nuostatų patvirtinimo“ patvirtintų nuostatų 6.4 punktas.

**Sprendimo projekto esmė.**

Rokiškio rajono savivaldybės tarybos 2018 m. kovo 5 d. sprendimu Nr. 42 ,,Dėl Rokiškio rajono savivaldybės tarybos Šeimos tarybos sudėties ir nuostatų patvirtinimo“ patvirtintų nuostatų 6.4 punkte nurodyta, kad ,,kartą per metus informuoja savivaldybės tarybą apie savo veiklą“; todėl parengtas šis sprendimo projektas.

Ataskaitoje pateikti esminiai įstaigos veiklos rezultatai: prioritetiniai tikslai, funkcijos, pristatyta veikla, teikti siūlymai.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Šeimos tarybos veiklos ataskaita yra vieša, ir Rokiškio rajono savivaldybės gyventojai gali išsamiai susipažinti su įstaigos veikla, ją įvertinti ir teikti pasiūlymus, pageidavimus.

**Finansavimo šaltiniai ir lėšų poreikis**.

Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Šeimos tarybos pirmininkas Stasys Meliūnas